[Video] In die middel van Grand Central – sonder om jou stoel te verlaatSkermskoot uit die video Mark Zuckerberg, uitvoerende hoof van Facebook, het Dinsdag ŉ video op Facebook gelaai om die toekoms van virtuele realiteit te wys. Zuckerberg verduidelik dié 360°-video van Grand Central-stasie in New York is die eerste 360°-video wat hulle self vervaardig en verfilm het met ŉ nuwe “Surround 360”-kamera. “Beweeg jou selfoon rond om die verskillende oomblikke te geniet,” verduidelik hy. “Draai die volumeknoppie bietjie hoër om te weet waar jy moet kyk.” Beleef die oomblik wat ouers ŉ kind groet, ŉ vrou wat tuiskom, ŉ egpaar se argument en selfs ŉ gedeelte van ŉ toergids se begeleiding. “In plaas daarvan dat jy net na die aksie kyk, is jy nou reg in die middel daarvan,” het Zuckerberg gesê. Daar is ook reeds verskeie 360°-video’s op YouTube beskikbaar. Lees meer. Klik hier indien jy nie die video hier op Maroela kan kyk nie